da da da da en da de da da da da af da de de da et af da da ml da en en en ka da da da da da da da da da da nb en it nb nb da hu hu de tr sv en da sv sv nb da nb da da en da nn da da da da da da nb nb en da da et it da pl da da de da da da da it da fr da en da en da pl da sv da da da da da da da da da da da nb zh da id da da da da en da da da da da da da da da da da de da da da da da da da da da da da da da da da da sv da da da da da da da da da da da en da sv da en da da da da da da nb da da da en da th en en en en pt en en fr en it fr de en sv fr de de fr fr fr sv en fr en ja fr de fr es nb fr de en en sv de de fr en fr it fr en sv da en fr en en en sv sv da nl da da da it fr en en en sv
torben jensen – Landsbyklyngen Søskovlandet på Sjælland
Landsbyklyngen Søskovlandet på Sjælland dækker de fire sogne Haraldsted-Allindemagle, Jystrup-Valsølille, Kværkeby-Fjellebro og Vigersted.
Egnsspil i Vigersted 21.-23. juni 2019
Lokalhistorisk Forening for Jystrup-Valsølille sogne
Status på egnsspil, 23.januar 2019
Vi er gået i gang med prøverne. Egnsspillet bliver til noget. På det sidste er der kommet 10 skuespillere fra nær og fjern.
Men – Kender du Smukke Torvald og Barber Jensen?
Det er de to væsentlige skuespillere vi mangler til egnsspillet i Vigersted – ”Banebørster og Sognerødder – Balladen om en Jernbane.”
Torvald er en ung mand på 18-30 år. Han er banebørste og kommer i stykket til at danne par med Linda, en ung pige med indremissionske forældre. Det er en stor og vigtig rolle.
Barber Jensen er mellem 25 og 60 år gammel. Han er en mindre rolle med sjove replikker og indgår i flokken af iøjnefaldende børster.
Dertil kommer, at vi skal bruge et antal statister til at spille banebørster og lokale landsbyboere. De kommer på prøveplanen i maj og juni.
Spilledatoer: 21. – 22. – 23. juni 2019
Hvis du kender nogen – eller du selv har lyst, så henvend dig til Mathea og Torben, Ågerupvej 26.
tlf. 22 44 85 74 eller 40 50 50 98.
Prøverne er godt i gang hver torsdag i Vigersted Forsamlingshus. Ansøgninger om økonomisk støtte fyger ud til højre og venstre. Der tænkes scenografi og kostumer. Der inviteres til at sætte boder op på festpladsen.
– balladen om en jernbane
Dette indlæg blev udgivet i Ikke-kategoriseret den 23. januar 2019 af torben jensen.
Skuespillere søges til egnsspil.
Torsdag den 10. januar 2019 er fastsat til at være første prøvedag på egnsspillet i Vigersted . teaterstykket hedder ”Banebørster og Sognerødder – Balladen om en jernbane.” Her skal de 29 nuværende skuespillere mødes i Vigersted Forsamlingshus kl. 19.30.
På mødet torsdag vil manuskriptet blive vist frem og læst igennem. På nuværende tidspunkt mangler der 12 skuespillere. Efterfølgende vil vi endnu en gang gå på jagt efter aktører.
Skulle det mod forventning vise sig, at der ikke kan samles det fornødne antal deltagere inden den 17.1, må projektet nedlægges.
Hvis nogle skulle være interesserede i at deltage, kan man bare møde op torsdag. Man er også velkommen til at ringe på telefon 22 44 86 74 eller skrive en mail til mot.jensen@gmail.com.
Teaterstykket er baseret på virkelige hændelser og handler om et sogn, der blev sat på den anden ende, da Den Sjællandske Midtbane skulle anlægges i perioden 1919-1924.
Der var store vanskeligheder med anlægget. Både rent praktisk ved overførslen i Vigersdal, men også i forholdet mellem banebørsterne og den lokale befolkning.
At deltage i egnsspillet stiller nogle krav til deltagerne. Prøverne ligger på torsdage fra kl. 19-21.30 i Vigersted Forsamlingshus. Dertil kommer et intenst prøveforløb i tiden op til Sct. Hans, hvor stykket skal vises frem for offentligheden den 21., 22., og 23. juni. Det sker på Kirkeengen i Vigersted, hvor der også vil blive opbygget en markedsplads.
Af hensyn til stykkets økonomi og fordi dilettanten er en afdeling i Vigersted Idrætsforening  skal deltagerne betale kontingent for at deltage. Børn og unge under uddannelse op til 25 år betaler 150 kr. Voksne skuespillere med replikker betaler 400 kr. og statister uden replikker betaler 200 kr.
Til gengæld er man som deltager med i et givende fællesskab. Det bliver en fest at være med, men det bliver også hårdt arbejde.
På mødet torsdag kan der købes vand og øl, men man er velkomne til selv at medbringe forplejning.
Dette indlæg blev udgivet i Ikke-kategoriseret den 8. januar 2019 af torben jensen.
Status på egnsspil i Vigersted den 4.12.18
Vi er nu så langt i forløbet, at vi kan gøre lidt status på egnsspillet. Vi havde et velbesøgt møde i Vigersted Forsamlingshus, hvor der var mange positive tilkendegivelser. Vi fik en del tilmeldinger til spillet, til bodpladsen og til det praktiske arbejde.
Vi må imidlertid konstatere, at der mangler en del skuespillere. Vi kan på nuværende tidspunkt ikke besætte alle rollerne.
Vi kigger seriøst på omskrivning af stykket, og vi spørger alle, vi kommer i nærheden a,f om de vil være med.
Det handler både om mænd, kvinder og børn. Og så har vi akut mangel på unge. (18-25 år)
Vi har i styregruppen givet os selv en deadline. Vi skal senest den 10. januar, som også er fastsat til første prøvedag, kunne se en realistisk mulighed for at kunne opføre spillet.
Vi beder jer derfor om at forhøre jer i jeres omgangskreds, om der er potentielle deltagere. Både til spillet og som bodholdere – gerne begge dele.
Læs mere på www.vigersted.net . Her har vi lånt plads til vores hjemmeside.
Dette indlæg blev udgivet i Ikke-kategoriseret den 4. december 2018 af torben jensen.
Informationsmøde om egnsspillet i Vigersted
Til deltagelse i projekt egnsspil i Vigersted inviteres alle interesserede fra Vigersted og fra klyngesamarbejdspartnerne i Kværkeby, Fjellebro,  Jystrup, Valsølille, Allindemagle og Haraldsted. Det kunne være sjovt at vise borgerne i Ringsted Kommune, hvad landområderne kan, når de forener kræfterne.
Kom derfor til informationsmøde torsdag den 25. oktober i Vigersted Forsamlingshus kl. 19.30.
Et egnsspil er et teaterstykke bygget på lokale begivenheder. At spille egnsspil har været udført siden starten af 70erne. I forbindelse med den store kommunalreform dengang, var det nødvendigt at finde lokale historiske holdepunkter frem. Vores egnsspil har fået titlen ”Banebørster og sognerødder – Balladen om en jernbane.” Spillet tager udgangspunkt i den kendsgerning, at der i 1924 blev indviet en jernbane i området – Den Sjællandske Midtbane. Strækningen skulle gå fra Næstved til Hillerød, men den nåede aldrig længere end til Frederikssund. Den fik en vis indflydelse på forholdene i den nordlige del af Ringsted Kommune. De forskellige sogneråd kunne byde ind med stationer – alt efter hvor meget de ville betale. I Vigersted Kommune ville man gerne have en station, men da kommunen var temmelig stor, så kunne man ikke blive helt enig om placeringen af stationen. Den endte på Ortved Stationsvej – midtvejs mellem Ortved og Vigersted. Bygningen ligger der endnu som privat bolig. I Jystrup Kommune var DSB`s plan oprindelig, at banen skulle løbe vest om søen til Valsølille. Sognerådet ville gerne have stationen i Jystrup By og borgerne i Nebs Mølle ville gerne have stationen der. Den fik en placering på Skjoldenæsvej, efter at sognerådet investerede 60.000 kr, og bygningen kan også her ses endnu, hvor den tjener som privat bolig.
I Kværkeby fik ejeren af Knudslund etableret et trinbræt ved sin gård. Det gav muligheder for borgerne, som jo også havde Fjællebro station, som dog hørte til Vestbanen. Et banevogterhus er først for nylig blevet revet ned.
Mens banen blev bygget 1916-1924 var der nye spændende borgere i landsbyerne – de legendariske banebørster, der blev betegnet som ”ikke værende Guds bedste børn”. Sandheden var, at de var en flok frie fugle, der på denne måde kunne tjene til livet. I dag havde de nok fået en diagnose.
I forhold til de lokale fastboende har der været konflikter. Værdierne har været meget forskellige, men der er også udviklet venskaber og romancer mellem grupperne.
Da banen stod færdig, var der muligheder for lokalbefolkningen. Tænk – nu kunne man besøge sin kæreste i Jystrup ved at tage toget både fra Kværkeby og Vigersted. Nu kunne man tage toget til Ringsted med varer til torvet. Nu kunne man sende pakker fra de lokale stationer og trinbrætter. For menigmand var det nye tider. De, der havde bil eller masser af trækkraft var nok mere ligeglade.
Banen blev en begrænset succes og lukkede allerede i 1936. Den har dermed Danmarksrekord i korteste levetid.
Om disse begivenheder handler egnsspillet i Vigersted. Der er brug for mange hænder i projektet. Dels er der skuespillere og statister. Der er 32 taleroller i stykket, som skal suppleres med masseoptrin. Der skal bruges folk til koret. Der skal bruges bodholdere og folk, der vil gå til hånde. Der skal bruges syersker m/k. Der skal bruges scenebyggere. Alt i alt kan op mod 200 deltagere komme i funktion.  Det siger sig selv, at der skal bruges penge på projektet. Budgettet ligger på omkring 200.000, som vi håber, kommer ind via Ringsted Kommune, fonde, sponsorater og kontingenter.
Stykket er skrevet af Mathea og Torben Jensen og bygger på historiske kendsgerninger tilsat fri fantasi.
Kom og hør mere og lad os lave en fest næste sommer.
Fredag den 21. juni, lørdag den 22. juni, søndag den 23. juni (Sct. Hans aften) 2019.
Dette indlæg blev udgivet i Ikke-kategoriseret den 29. september 2018 af torben jensen.
Sådan ser årets plakat for Vigerstedrevyen ud.
Dette indlæg blev udgivet i Ikke-kategoriseret den 25. september 2018 af torben jensen.
Høstfest og revy i Vigersted.
Så er det atter tid til den traditionsrige høstfest og revy i Vigersted forsamlingshus. Revyen har i år titlen: ”Breaking fake news” og er selvfølgelig inspireret af den meget tale om ”fake news”. Om de nyheder der kommer frem i revyen er ”fake” må tilskuerne selv tage stilling til.
Revyen behandler både meget lokale nyheder, kommunale nyheder og så selvfølgelig de store nationale ting. Hvad kalder man f.eks. indbyggerne i Vigersted?, hvad sker der når Ringsted kommune har 30 mill. Kr. i overskud og hvordan går det med det ridende politi og maskeringsforbuddet?
Me too bevægelsen går heller ikke ram forbi og ikke mindst tager skuespillerne  et meget uhøjtideligt blik på sig selv.
Revyen spiller to dage:
Fredag d. 5/10 hvor der s startes med spisning fra kl. 18.30 bestående af en stor buffet fra Osted-slagteren samt kaffe og småkager. Revyen starter kl. 20.00.
Prisen denne aften er 200 kr. for voksne og 150 kr. for børn.
Lørdag d.6/10 spilles kl. 15.00 og her er der mulighed for at købe kaffe og brød i pausen.
Priserne lørdag er 60 kr. for voksne og 30 kr. for børn.
Billetter kan bestilles på 57 52 56 16 (Niels Arentoft) eller på 60 62 79 51 (Karen Marie Andersen). Tilmelding til spisning er bindende fra tirsdag d. 2/10.
Dette indlæg blev udgivet i Ikke-kategoriseret den 19. september 2018 af torben jensen.
Arkiver Vælg måned december 2021  (1) september 2021  (1) maj 2021  (1) marts 2021  (1) januar 2021  (1) oktober 2020  (1) september 2020  (2) august 2020  (2) juni 2020  (1) april 2020  (1) januar 2020  (1) november 2019  (2) juli 2019  (1) juni 2019  (1) maj 2019  (2) april 2019  (1) marts 2019  (5) februar 2019  (1) januar 2019  (3) december 2018  (3) november 2018  (3) oktober 2018  (5) september 2018  (11) juli 2018  (1) januar 2018  (1)
Kategorier Vælg kategori Arrangementer  (5)    Fitness  (1) Event  (1) Ikke-kategoriseret  (35) Jystrup IF’s Venner  (1) Klyngen  (5) Møde  (5) Spejder  (1) Sport  (2)
Tilmeld dig vores Nyhedsbrev